ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

Ո Ր Ո Շ Ո Ւ Մ

2021 թվականի ապրիլի N - Ն

ԱՐՑԱԽԻ ԿԱՌԱՎԱՐՈՒԹՅԱՆՆ ԱՋԱԿՑՈՒԹՅՈՒՆ ՏՐԱՄԱԴՐԵԼՈՒ ՎԵՐԱԲԵՐՅԱԼ ՀԱՄԱՁԱՅԱՆԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ

Հիմք ընդունելով Հայաստանի Հանրապետության Սահմանադրության 146-րդ հոդվածը, ինչպես նաև «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 10-րդ հոդվածի 3-րդ մասը՝ Հայաստանի Հանրապետության կառավարությունը *որոշում է.*

1. Հավանություն տալ սույն որոշման Հավելվածով նախատեսված՝ Արցախի կառավարությանն աջակցություն տրամադրելու վերաբերյալ համաձայնագրի պայմաններին:

2. Լիազորել Հայաստանի Հանրապետության աշխատանքի և սոցիալական հարցերի նախարարին Հայաստանի Հանրապետության անունից ստորագրելու սույն որոշման Հավելվածով նախատեսված Համաձայնագիրը:

  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Հավելված

ՀՀ կառավարության 2021 թվականի

ապրիլի -- -ի N ----- Ն որոշման

**ՀԱՄԱՁԱՅՆԱԳԻՐ**

**Արցախի կառավարությանն աջակցություն տրամադրելու մասին**

Հայաստանի Հանրապետության կառավարությունը և Արցախի Հանրապետության կառավարությունը,

Կարևորելով 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված պատերազմական գործողությունների հետևանքով Արցախի Հանրապետությունում գույքային վնաս կրած ֆիզիկական և իրավաբանական անձանց աջակցություն ցուցաբերելու նպատակահարմարությունը,

ստորագրեցին սույն համաձայնագիրը հետևյալի մասին:

**Հոդված 1.**

Սույն համաձայնագրով Արցախի կառավարությունը ստանձնում է պարտավորություն՝ հաստատելու միջոցառումների ծրագիր, որի նպատակն է աջակցել Ադրբեջանի կողմից 2020 թվականի սեպտեմբերի 27-ին Արցախի դեմ սանձազերծած պատերազմի հետևանքով գույքային (այդ թվում՝ գույքային իրավունքի) վնաս կրած ֆիզիկական և իրավաբանական անձանց:

Սույն հոդվածի 1-ին մասում նշված գույքային (այդ թվում՝ գույքային իրավունքի) վնասները չեն ներառում բնակելի անշարժ գույքը, ինչպես նաև բնակելի անշարժ գույք ձեռք բերելու նպատակով ստանձնած հիպոթեքային վարկերի պարտավորությունները և բնակելի անշարժ գույքի նկատմամբ այլ գույքային իրավունքները:

**Հոդված 2.**

Յուրաքանչյուր տարվա պետական բյուջեով Հայաստանի Հանրապետության կառավարության կողմից Արցախի կառավարությանը հատկացվելիք միջպետական վարկից մինչև 10 տարի կնախատեսվեն տարեկան մինչև 10 մլրդ ՀՀ դրամ դրամական միջոցներ, որոնց հաշվին կսպասարկվեն սույն համաձայնագրով սահմանված Արցախի Հանրապետության կառավարության ֆինանսական պարտավորությունները:

**Հոդված 3**.

Արցախի Հանրապետությունում գույքային վնաս կրած ֆիզիկական և իրավաբանական անձանց աջակցություն ծրագրով նախատեսված նպատակներով Արցախի կառավարության կողմից թողարկված պարտքային փաստաթղթերի պայմանները չեն կարող լինել Հայաստանի Հանրապետության պարտատոմսերի պայմաններից առավել բարենպաստ և հանրագումարային արդյունքում չպետք է գերազանցեն սույն համաձայնագրով նախատեսված ընդհանուր հատկացման գումարը:

**Հոդված 4.** Սույն Համաձայնագրի շրջանակներում աջակցության ծրագրերի վերաբերյալ Արցախի Հանրապետության կառավարության կողմից եռամսյակային պարբերականությամբ Հայաստանի Հանրապետության կառավարությանը ներկայացվում է հաշվետվություն:

**Հոդված 5.**

Սույն Համաձայնագրի դրույթները կարող են վերանայվել և/կամ փոփոխվել Հայաստանի Հանրապետության Կառավարության և Արցախի Հանրապետության Կառավարության փոխադարձ համաձայնությամբ: Այդ փոփոխությունները կձևակերպվեն առանձին արձանագրություններով, որոնք կկազմեն սույն Համաձայնագրի անբաժանելի մասը:

**Հոդված 6.**

Սույն Համաձայնագիրը ստորագրվել է Երևանում, 2021 թվականի ապրիլի ------ -ին, երկու հավասարազոր բնօրինակով:

**Հոդված 7.**

Սույն Համաձայնագիրն ուժի մեջ կմտնի ստորագրման պահից:

**ՏԵՂԵԿԱՆՔ**

**«Արցախի Կառավարությանն աջակցություն տրամադրելու վերաբերյալ համաձայանագրին հավանություն տալու մասին» Կառավարության որոշման նախագծի ընդունման վերաբերյալ**

**1. Իրավական ակտի ընդունման անհրաժեշտությունը**

Ներկայացվող նախագծի նպատակը Արցախի Հանրապետության կառավարության 2021 թվականի ապրիլի 19-ի թիվ 336-Ա որոշմամբ հաստատված՝ 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմական գործողությունների հետևանքով նյութական վնաս կրած ֆիզիկական և իրավաբանական անձանց պետական ֆինանսական աջակցության միջոցառման իրականացման շրջանակներում Արցախի Հանրապետության կառավարությանն աջակցություն ցուցաբերելն է։

**1.1. Կարգավորման հարաբերությունների ներկա վիճակը և առկա խնդիրները**

Արցախի Հանրապետության կառավարության 2021 թվականի ապրիլի 19-ի թիվ 336-Ա որոշմամբ հաստատվել է 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմական գործողությունների հետևանքով նյութական վնաս կրած ֆիզիկական և իրավաբանական անձանց պետական ֆինանսական աջակցության միջոցառումը։

Բավարար ֆինանսական միջոցներով ապահովելու համար անհրաժեշտ է աջակցել Արցախի Հանրապետության կառավարությանը։

Ֆինանսական միջոցները կտրամադրվեն Հայաստանի Հանրապետության կառավարության և Արցախի Հանրապետության կառավարության միջև կնքված համապատասխան համաձայնագրի հիման վրա։

**1.2. Առկա խնդրի առաջարկվող լուծումը**

Հաշվի առնելով վերը նշվածը՝ առաջարկվում է ընդունել **«Արցախի Կառավարությանն աջակցություն տրամադրելու վերաբերյալ համաձայանագրին հավանություն տալու մասին»** Կառավարության որոշումը։

**2. Կարգավորման առարկան**

Ներկայացված նախագծով առաջարկվում է հավանություն տալ Արցախի կառավարությանն աջակցություն տրամադրելու վերաբերյալ համաձայնագրի պայմաններին:

Միաժամանակ, Կառավարությունը Հայաստանի Հանրապետության աշխատանքի և սոցիալական հարցերի նախարարին լիազորում է Հայաստանի Հանրապետության անունից ստորագրելու որոշման Հավելվածով նախատեսված Համաձայնագիրը:

**3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում Հայաստանի Հանրապետության կառավարության և Արցախի Հանրապետության կառավարության միջև կնքվի համապատասխան համաձայնագիր և կապահովվի վերը նշված միջոցառման իրականացման համար անհրաժեշտ ֆինանսական միջոցներ։

**ՏԵՂԵԿԱՆՔ**

**«Արցախի Կառավարությանն աջակցություն տրամադրելու վերաբերյալ համաձայանագրին հավանություն տալու մասին» Կառավարության որոշման նախագծի ընդունման առնչությամբ այլ իրավական ակտերի ընդունման անհրաժեշտության բացակայության մասին**

**«Արցախի Կառավարությանն աջակցություն տրամադրելու վերաբերյալ համաձայանագրին հավանություն տալու մասին»** Կառավարության որոշման նախագծի ընդունումից հետո այլ իրավական ակտերի ընդունման անհրաժեշտություն չկա։

**ՏԵՂԵԿԱՆՔ**

**«Արցախի Կառավարությանն աջակցություն տրամադրելու վերաբերյալ համաձայանագրին հավանություն տալու մասին» Կառավարության որոշման նախագծի ընդունման կապակցությամբ պետական բյուջեում եկամուտների և ծախսերի ավելացման կամ նվազեցման բացակայության մասին**

**«Արցախի Կառավարությանն աջակցություն տրամադրելու վերաբերյալ համաձայանագրին հավանություն տալու մասին»** Կառավարության որոշման նախագծի ընդունման կապակցությամբ Հայաստանի Հանրապետության պետական բյուջեի եկամուտները և ծախսերը չեն ավելանա: